ئەحمەد میرە

ئەحمەد میرە ( لەدایکبووی 1975) ڕۆژنامەنووس و مامۆستای زانکۆی کوردە لە عێراق و هەرێمی کوردستان. بە ڕۆڵی لە پێشخستنی ڕۆژنامەگەری سەربەخۆ لە کوردستان ناسراوە.

ئەحمەد میرە ڕۆژنامەنووس و مامۆستای زانکۆیە  وەک سەرنووسەری گۆڤاری لڤین کاری کردووە، کە بڵاوکراوەیەک بە شلۆڤەی سیاسی ڕەخنەگرانە ناسراوە. لڤین ناوبانگێکی بەرچاوی بەدەستهێنا، بووە بە فراوانترین گۆڤاری تایبەت لە باشووری کوردستان و پڕفرۆشترین گۆڤاری عێراق لە سەردەمی خۆیدا.

ڕێبازی ڕەخنەگرانەی لڤین لە سیاسەتدا مشتومڕی لێکەوتەوە. دەوترێت گۆڤارەکە هەڕەشەی لەلایەن لایەنە سیاسییەکانەوە کراوە، و هەندێک لە ئەندامانی ستافەکە، لەوانە سۆرانی مامە حەمە (21ی تەمموزی 2008) و عەبدول ستار (5ی ئازاری 2002) تیرۆرکراون. میرە خۆی ڕووبەڕووی هەڕەشە و زیندانیکردن بووەوە لەلایەن دەسەڵاتدارانی کوردەوە.

ئەحمەد میرە خاوەنی بڕوانامەی دکتۆرایە و مامۆستایە لە زانکۆی هەڵەبجە. بەشداری لە بەرنامەکانی ڕاهێنانی ڕۆژنامەگەری لەگەڵ ڕێکخراوە نێودەوڵەتییەکان کردووە و خولی ڕۆژنامەگەریی لە ناوخۆ و نێودەوڵەتی ئەنجامداوە.

میرە لایەنگری ئازادی قسەکردنە و بەشداری خۆپیشاندانەکانی بۆ ئازادی ڕۆژنامەگەری لە کوردستانی عێراقدا کردووە. وەک ڕێزلێنانێک بۆ پابەندبوونیان بە میدیای ئازاد، ئەحمەد میرە و شوان محەمەد، لە ساڵی ٢٠١٢دا بانگهێشتی پەرلەمانی سوید کران بۆ نوێنەرایەتیکردنی ڕۆژنامەگەری سەربەخۆی کوردستان. هەروەها کتێبی لەسەر ئازادی ڕۆژنامەگەری، کولتوور و ئەدەبیات نووسیوە.
alt=وێنەی ئەحمەد میرە لە پەڕلەمانی سووید|وێنۆک|223x223پیکسڵ|وێنەی ئەحمەد میرە لە پەڕلەمانی سووید

 سەرچاوەکان 

 بەستەرەی دەرەکی 

 پەیجی فەرمی ئەحمەد میرە لە فەیسبووک